b'\n_START_ARTICLE_\nEuropska rukometna federacija\n_START_PARAGRAPH_\nEuropska rukometna federacija (eng. European Handball Federation, EHF) je krovna organizacija europskog rukometa._NEWLINE_Utemeljena je 17. studenoga 1991. godine. \xc4\x8cini ju 50 saveza \xc4\x8dlanica te jedan pridru\xc5\xbeeni \xc4\x8dlan, Kosovo. Sjedi\xc5\xa1te joj se nalazi u Be\xc4\x8du u Austriji. Trenuta\xc4\x8dni EHF-ov glavni tajnik je Michael Wiederer.\n_START_SECTION_\nPovijest\n_START_PARAGRAPH_\nUtemeljena je 17. studenoga 1991. godine u njema\xc4\x8dkom gradu Berlinu. Ipak, prvi EHF-ov kongres je bio 5. lipnja 1992. godine, na kojem se odredilo da \xc4\x87e sjedi\xc5\xa1te EHF-u biti u austrijskom gradu Be\xc4\x8du. Tijekom godina rastao je broj \xc4\x8dlanica. Od prvih 29 do\xc5\xa1ao je do dana\xc5\xa1njih 50. Zadnje puno \xc4\x8dlanstvo je dobila Andora 29. svibnja 2011. godine.'